ПРОТОКОЛ № 46
от заседание на Комисия по дисциплинарните производства
на Висшия съдебен съвет,
проведено на 17 декември 2013 г.

Днес, 17 декември 2013 г., вторник, oт 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 
ПРЕДСЕДАТЕЛ:    ВАСИЛ ПЕТРОВ
ЧЛЕНОВЕ:    ЯСЕН ТОДОРОВ
								МИХАИЛ КОЖАРЕВ										ГАЛЯ ГЕОРГИЕВА	
                                                                          СВЕТЛА ПЕТКОВА

Отсъстват: МИЛКА ИТОВА и ЮЛИЯ КОВАЧЕВА.

От администрацията на ВСС: Деница Захариева  – експертен сътрудник на Комисия по дисциплинарните производства.

	Заседанието протече при следния дневен ред:

1. Предложение от Инспектората към ВСС за образуване на дисциплинарно производство и налагане на дисциплинарно наказание на Йорданка Николова Ваклева – съдия в Софийски районен съд.

	2. Заповед на полк. Спас Илиев – военно - окръжен прокурор на Военно- окръжна прокуратура - София, с която, на основание чл. 327 от ЗСВ, е обърнато внимание на кап. Адалберт Кръстев Живков – прокурор във ВОП - София.
	
3. Сигнал от Неда Христова Карска срещу Георги Ханджиев – окръжен прокурор на Окръжна прокуратура гр.Ямбол.

4. Предложение за създаване на работна група за изработване на единни критерии (правила) при налагане на дисциплинарни наказания на магистрати.

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следните допълнителни точки:

- Заповед на Евгени Диков – и.ф. административен ръководител - градски прокурор при Софийска градска прокуратура, с която е наложено дисциплинарно наказание „забележка” на Атанас Томов Атанасов  - следовател в отдел  „Следствен” – Софийска градска прокуратура.

По дневния ред

1. ОТНОСНО: Предложение от Инспектората към ВСС за образуване на дисциплинарно производство и налагане на дисциплинарно наказание на Йорданка Николова Ваклева – съдия в Софийски районен съд.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Предлага на Висшия съдебен съвет, съгласно предложението от Инспектората към ВСС, да образува дисциплинарно производство, избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от ЗСВ на Йорданка Николова Ваклева – съдия в Софийски районен съд.

2. ОТНОСНО: Заповед на полк. Спас Илиев – военно - окръжен прокурор на Военно - окръжна прокуратура - София, с която, на основание чл. 327 от ЗСВ, е обърнато внимание на кап. Адалберт Кръстев Живков – прокурор във ВОП - София.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Предлага на Висшия съдебен съвет да приеме за сведение заповед №  427/06.12.2013 г. на полк. Спас Илиев – военно – окръжен прокурор на Военно – окръжна прокуратура - София, с която на основание чл. 327 от ЗСВ, е обърнато внимание на кап. Адалберт Кръстев Живков – прокурор във ВОП - София и същата да се приложи към кадровото досие на магистрата.
2.2. В случай на оспорване на заповедта за обръщане на внимание, административният ръководител следва да уведоми Висшия съдебен съвет за влязло в сила съдебно решение, като изпрати препис от същото за прилагане към кадровото досие на магистрата.
2.3. Копие от заповедта да се изпрати на Комисия по предложенията и атестирането на съдии, прокурори и следователи на ВСС, за сведение.

3.ОТНОСНО: Сигнал от Неда Христова Карска срещу ..................... – окръжен прокурор на Окръжна прокуратура.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Сигналът от Неда Христова Карска да се изпрати на дисциплинарния състав по д.д. № 33/2013 г. по описа на ВСС, за прилагане към образуваното дисциплинарно производство.

 	4. ОТНОСНО: Предложение за   създаване на работна група за изработване на единни критерии (правила) при налагане на дисциплинарни наказания на магистрати.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1. Предлага на Висшия съдебен съвет да създаде работна група за изработване на единни критерии (правила) при налагане на дисциплинарни наказания на магистрати в състав:
- Светла Петкова – заместник председател на „Комисия по дисциплинарните производства”;
	- Юлиана Колева – председател на „Комисия по правни въпроси” и член на „Комисия по анализ и отчитане степента на натовареност на органите на съдебната власт”;
	- Румен Боев – член на Комисия „Професионална етика и превенция на корупцията” и „Комисия по предложенията и атестирането на съдии, прокурори и следователи”;
	- Галина Карагьозова – член на „Комисия по предотвратяване и установяване на конфликт на интереси и взаимодействие с ИВСС”;
	- Деница Захариева – старши експерт – юрисконсулт, отдел „НДПП”, дирекция „Правна”, АВСС.

5.ОТНОСНО: Заповед на Евгени Диков – и.ф. административен ръководител градски прокурор при Софийска градска прокуратура, с която е наложено дисциплинарно наказание „забележка” на Атанас Томов Атанасов  - следовател в отдел  „Следствен” – Софийска градска прокуратура.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

5.1. Предлага на Висшия съдебен съвет да потвърди наложеното със Заповед № 2416/02.10.2013 г. на Евгени Диков – и.ф. административен ръководител - градски прокурор при Софийска градска прокуратура, дисциплинарно наказание „забележка" на Атанас Томов Атанасов – следовател в отдел „Следствен” – Софийска градска прокуратура, на основание чл. 314, ал.3 от ЗСВ.
5.2. Прилага Заповед № 2416/02.10.2013 г. на  Евгени Диков – и.ф. административен ръководител - градски прокурор при Софийска градска прокуратура, към кадровото досие на магистрата.

17.12.2013 г.			                   ПРЕДСЕДАТЕЛ: /П/
                                                                                                     ВАСИЛ ПЕТРОВ